- Ոմանք ասում են, որ դա առերևույթ տեղաշարժ է: Նույնիսկ քաղաքագիտական- փորձագիտական շրջանակներում կարծիքներ կան, որ Ռուսաստան-Թուրքիա տանդեմը երբեք էլ չի ստացվի: Բայց փաստն այն է, որ ինչ-որ մի պահից սկսած թուրքական քաղաքականությունը սկսեց դուր չգալ Արևմուտքին: Այս ֆոնին տեղի ունեցավ Դավութօղլուի հրաժարականը, և թուրքական վերնախավում տեղաշարժերը ցույց տվեցին, որ Արևմուտք-Թուրքիա ճակատում ճեղքվածք է առաջացել: Չմոռանանք նաև, որ ռուսական ուղղաթիռի խոցումը նույնպես Արևմուտքին հավատարիմ երևալու քայլ էր, որից թուրքական կողմը բավականին լուրջ «ավանս»-ի ակնկալիք ուներ: Իրականում Թուրքիան չստացավ այն, ինչ ակնկալում էր Արևմուտքից, և Էրդողանն էական տեղաշարժ կատարեց դեպի Ռուսաստան: Ռուսական դիվանագիտությունն այս իրա-վիճակում շատ փայլուն քայլ իրականացրեց. մոռացության տվեց վիրավորանքն ու ամոթը և արագ կերպով ընդառաջ գնաց Էրդողանին: Հետաքր-քիրն այն է, որ սրան զուգահեռ, ընդամենը մի քանի օրում Պուտինը գտավ նաև Իրանի հետ համագործակցության ճանապարհը` ներգրավելով նաև Ադրբեջանին: